ઝાલાવાડમાં મેઘરાજા મનમૂકીને ન વરસતા જગતાતના કપાળે ચિંતાની લકીરો ખેંચાઈ હતી. જિલ્લામાં છેલ્લા કેટલાંક સમયથી જુદી-જુદી કેનાલોમાં નર્મદા વહેતા નીર તંત્ર દ્વારા બંધ કરવામાં આવતા જગતાત માટે પડ્યા ઉ૫ર પાટુ સાબિત થઈ રહ્યુ છે. ઝાલાવાડમાં કુલ ૬,૪૧,૨૩૪ વાવેતર લાયક જમીન પૈકી ૪૪,૪૬૩ હેક્ટરમાં વાવેતર થવા પામ્યુ છે. જ્યારે પ,૯૬,૭૭૧ હેક્ટર ખેત જમીન વાવેતર વિના પડી હતી. પરંતુ ગુરૂવારે મોડી સાંજે જિલ્લાભરમાં ૧ થી ૩ ઈંચ વરસાદ પડતા ખેડૂતોમાં આનંદની લાગણી ફેલાઈ છે. જ્યારે ઝાલાવાડની આશરે ૬ લાખ વાવેતર વિહોણી વાવેતરની આશા બંધાઈ છે.